open-index/open-wikipedia-markdown huggingface dataset:
Heraklit

desno|mini|Heraklit
**Heraklit** iz Efesa (oko 535-475. p. n. e. grčki Ηρακλειτος), poznat kao *Mutni* ili *Plačni*, bio je jedan od pred-Sokratovskih grčkih filozofa. On se nije slagao sa Talesom, Anaksimenom i Anaksmandrom oko materije prapočetka i govorio je da je sve nastalo iz vatre (simbol vječnog kretanja), nasuprot zraku, vodi i apeironu ili beskraju. Ovo je dovelo do vjerovanja da kretanje stvarnost, a da je stabilnost iluzija. Za Heraklita sve je u "toku", pojednostavljeno iz njegovog poznatog aforizma "Panta Rei":

: Παντα ρει και ουδεν μενει
: *Sve teče, sve se kreće*

Ideja *logosa* (inherentnoga principa stvarnosti) se njemu pripisuje, jer je vjerovao da je sve postalo od i postoji po *Logosu*. Govorio je da se priroda voli skrivati, pa zato ljudi ne mogu shvatiti *logos*.Dalje, Heraklit kaže "Ja jesam isto kao što i nisam".

Heraklitovo mišljenje da je kretanje osnova prirode je u suprotnosti sa učenjem Parmenida, koji je govorio da je kretanje iluzija i da je sve statično. Zapaža suprotnosti u svijetu koje su periodično u skladu, a periodično u neskladu, a upravo te suprotnosti dovode do promjena. Za njega je sve relativno- ono što je za nekoga dobro i lijepo, za dugoga ne mora biti.

Napisao je djelo "O prirodi" (138 fragmenata je sačuvano). Misli se da je podučavao pomoću kratnih aforizama koju su trebali potaći slušaoca na logičko zaključivanje. Jezgrovitost i eliptičnost njegovih aforizama priskrbili su mu nadimak *Mutni*.

## Također pogledajte 
* Filozofija
* Antička filozofija

## Vanjski linkovi 
* Heraklit  na Internetskoj enciklopediji filozofije
* Heraklit na Univerzitetu u Vašingtonu
* Heraklitova filozofija toka i vatre
* Fragmeni
* Rana grčka filozofija
* Heraklit, Fragmenti izvod

Kategorija:Predsokratovski filozofi
Mimar Hajrudin

**Mimar Hajrudin Mlađi** je bio jedan od najtalentiranijih osmanskih arhitekata u Osmanskom carstvu. Ne smije ga se mijenjati sa legendarnim Hajrudinom Starijim iz vremena Bajazida II, učiteljom Mimara Sinana. Poznat je po tome što je izgradio čuveni Stari most u Mostaru. Hajrudin je bio učenik čuvenog Mimara Sinana, koji je izgradio mnoge velike džamije u Istanbulu. Hajrudin je izgradio stari most za devet godina i od 456 blokova kamenja, počevši od 1566. godine. Prema legendi, Hajrudin je pobjegao iz Mostara dan prije nego što su podizane skele od straha Sulejmana Veličanstevnog, koji je po nekim predanjima prijetio da bi Hajrudin bio osuđen na smrt ako bi se luk mosta ikada raspao.
desno|mini|Stari Most, Mostar, Bosna i Herzegovina

## Reference 
## Vanjski linkovi 
* https://web.archive.org/web/20060313105904/http://www.greatbuildings.com/buildings/Stari_Most.html

Kategorija:Mostar
Kategorija:Arhitekti
1566.

## Događaji 
*Završena izgradnja starog mosta u Mostaru.

## Rođeni 
* 26. maj - Mehmed III, sultan Osmanskog Carstva.
* 19. juni - Jakov I, škotski, engleski i irski kralj

## Umrli 
* 6. septembar - Sulejman I Veličanstveni, sultan Osmanskog carstva 1520-**1566**
* 7. septembar - Nikola Šubić Zrinski, hrvatski ban

## Reference 
## Vanjski linkovi
1557.

Godina 1557. (MDLVII) bila je uobičajena godina koja je počinjala u petak po julijanskom kalendaru.

## Događaji 
*Početak izgradnje starog mosta u Mostaru.
mini|Stari most

## 1557. u temama 
## Rođeni 
## Umrli 
*16. juli - Anne od Clevesa, četvrta žena engleskog kralja Henrika VIII
* 1. septembar - Jacques Cartier, francuski istraživač

## Reference 
## Vanjski linkovi
Boca Juniors

mini|
mini|
**Club Atlético Boca Juniors** je nogometni klub iz naselja La Boca, Buenos Aires, Argentina.

## Naslovi 
### Amaterski 
* **Prva Liga:** 7
** 1919, 1920, 1923, 1924
* Copa de Honor: 3
** 1925, 1926, 1930

### Profesionalni 
#### Argentiski 
* **Prva Liga**: 23
** 1931, 1934, 1935, 1940, 1943, 1944, 1954, 1962, 1964, 1965
* **Copa Argentina in Nacional**: 1
** 1969
* **Nacional**: 1
** 1970
* *Metropolitano* in ''Nacional': 1
** 1976,
* *Metropolitano*: 1
** 1981,
* **Apertura**: 5
** 1992, 1998, 2000, 2003, 2005
* **Clausura**: 2
** 1999, 2006

#### Međunarodni 
* Latino-američki kub: 5
** 1977, 1978, 2000, 2001, 2003
* **Intercontinental Cup**: 3
** 1977, 2000, 2003

* Drugi: 8
** Supercopa: 1989,
** Recopa: 1990, 2005 i 2006
** Copa Masters: 1992
** Copa de Oro: 1993
** Copa Sudamericana: 2004 i 2005

Kategorija:Nogometni klubovi u Argentini
Kategorija:Boca Juniors
Parmenid

mini|desno|200px|Parmenid
**Parmenid** (5.st. p. n. e.) je bio antički grčki filozof rođen u Eleji, grčkom gradu na jugu Italije. On je jedan od najznačajnijih predsokratovskih filozofa. On je govorio da je svakodnevno shvatanje realnosti fizičkog svijeta greška; i da je relanost svijeta *Jedno Biće*: nemjenjajuća i neuništiva cjelina. Biće je jedinstvena, puna materijalna lopta koje se **ne kreće**. Biće nije nastalo, niti će nestati. Ono oduvjek postoji i vječno je (metafizički materijalizam).

On je osnivač Elejske škole, u kojoj su, pored njega, bili i Zenon i Melisus.

Njegovo djelo "O prirodi" je preostalo samo u fragmentima i sastavljeno je od dva djela i predgovora. U dijelu knjige *Put istine* on govori o tome šta je realnost, a u *Varljivom putu* šta je iluzija. Govorio je da je kretanje nemoguće jer ono zahtjeva pomjeranje u *prazninu*, a *prazninu* je definisao kao ništavilo, što prema definiciji ne može postojati. Za njega sve što je mnoštveno, što je isprekidano ne postoji, to je privid- ne biće.

U gnoseologiji Parmenid je racionalista. Biće se jedino može shvatiti razumom. Čulima spoznajemo nebiće a to nije istina- to je privid.

## Također pogledajte 
* Filozofija
* Antička filozofija

## Vanjski linkovi 
* Parmenidovo učenje o postojanju

Kategorija:Predsokratovski filozofi
Kategorija:Biografije, Eleja
Kategorija:Rođeni p. n. e.
Kategorija:Umrli p. n. e.
Melisus

**Melisus** je bio grčki filozof koji je pripadao elejskoj školi, rođen je oko 470. p. n. e.

Prema Diogenu Laertiju, on nije bio samo mislilac, nego i politički vođa svog rodnog grada (Samosa), i bio je u komandi flote koja je pobijedila Atinjane 442. p. n. e. Isti autor kaže da je Melisus bio Parmenidov i Heraklitov učenik, ali ova tvrdnja najvjerovatnije nije tačna, zbog nedosljednosti datuma.

Njegova djela, fragmenti koje je Simplicije sačuvao a Aristotel potvrdio, su posvećeni odbrani Parmenidove doktrine. Oni su napisani u jonskom jeziku i sadrže puno argumenata. *Biće*, on tvrdi, je vječno. Ono nije moglo imati početak jer nije moglo postati od ničega; ne-bića (*ex nihilo nihil*), niti od nečega. Ono je neuništivo; nije moguće da *biće* postane ne-biće, i kad bi postalo drugo biće, ne bi bilo uništenja.

Prema Simpliciju (Physika, f. 22b), on se ovdje razlikovao od Parmenida u poređivanju *bića* i *apsolutnog bića*. On dalje pokazuje da je vječno biće neograničeno u veličini, i prema tome, jedno i nepromijenljivo. Bilo kakva primijena, od unutrašnjeg ili vanjskog izvora, je nezamisliva; *Jedno Biće* je nepromijenljivo u kvantitetu i vrsti. Ne može doći do podijela u ovoj cjelini, jer bilo kakva promijena zahtijeva prostor ili prazninu; ali praznina je ništa- ne postoji. On dalje govori da je biće bestjelesno, budući da čitavo tijelo ima veličinu i djelove.

Osnovna teškoća ove logike je u temelju paradoksa koje je Zenon bolje izrazio i koji u većoj mjeri pokazuju, i u svim modernim diskusijama, dokaz da su čula proturječna intelektu. Apstraktni argumenti su pokazali da promjene u *cjelini* nisu moguće; ali, ipak, čula nam govore da hladno postaje toplo, tvrdo postaje mehko, živo umire i tako dalje. Iz poređenja Melisusa sa Zenonom, pokazuje se da je duh dijalektike uvijek bio tu, iako ga nisu primijetili.

Ni Melisus ni Zenon, izgleda, nisu uvidjeli da njihove tvrdnje udaraju na korijene upravo *Bića* kojeg su podržavali. Oružje koje su stvorili u interesu Parmenida biti će kotišteno u istoj mjeri i protiv njih samih.

## Također pogledajte 
*Filozofija
*Antička filozofija

Kategorija:Predsokratovski filozofi
15. vijek

[mini|[Osmanlijsko Carstvo|Osmanski sultan Mehmed II, pobjednik u osmanskom osvajanju Carigrada i padu Vizantijskog carstva. Razni historičari opisuju ga kao kraj srednjeg vijeka.]]
[mini|*[Predaja Granade*, Francisco Pradilla Ortiz, 1882: Muhamed XII se predaje Ferdinandu i Izabeli|215x215piksel|lijevo]]
**15. vijek** je vijek koji obuhvata julijanske datume od 1. januara 1401. (predstavljeno rimskim brojevima MCDI) do 31. decembra 1500. godine (MD).

U Evropi 15. vijek obuhvata dijelove kasnog srednjeg vijeka, rane renesanse i ranog modernog doba. Mnogi tehnološki, društveni i kulturni razvoji iz 15. vijeka mogu se retrospektivno smatrati najavom "evropskog čuda" narednih stoljeća. Arhitektonska perspektiva i moderne oblasti koje su danas poznate kao bankarstvo i računovodstvo osnovane su u Italiji.

Stogodišnji rat završio je odlučujućom pobjedom Francuza nad Englezima u bici kod Kastijona. Finansijske nevolje u Engleskoj nakon sukoba rezultirale su Ratovima ruža, nizom dinastičkih ratova za tron Engleske. Sukobi su okončani porazom Ričarda III od Henrija VII u bici kod Bosvort Filda, čime je uspostavljena dinastija Tudor u kasnijem dijelu vijeka.
[mini|213x213px|*[Portret Luce Paciolija|Portret osnivača računovodstva, Luce Paciolija*, Jacopo de' Barbari (Museo di Capodimonte).|lijevo]]
[mini|217x217px|[Dinastija Sjeverni Juan i preostale tursko-mongolske države i domeni do 15. vijeka]]

## Događaji 
### Glavni događaji i razvoji 
* 1453. - Turci Osmanlije zauzimaju zauzimaju Carigrad.
* 1463. - Turci Osmanlije zauzimaju Bosnu.
* 1492. - Kolumbovo otkriće Amerike.

## Izumi 
* Štamparski uređaj (Johannes Gutenberg)

## Ličnosti 
* Ivana Orleanska, francuska nacionalna junakinja i svetica Katoličke crkve
* Vasco da Gama, portugalski moreplovac

## Reference 
Kategorija:2. milenij
1466.

Godina 1466. (MCDLXVI) bila je redovna godina koja je počinjala u srijedu po julijanskom kalendaru.

## Događaji 
* Osmansko carstvo osvaja Blagaj i okolinu.

## 1466. u temama 
## Rođeni 
* 11. februar - Elizabeta od Yorka, kraljica Engleske i žena kralja Henrika VII

## Umrli 
* 13. decembar  – Donatello, italijanski umjetnik (r. 1386)

## Reference 
## Vanjski linkovi
Empedoklo

mini|desno|221x221px|Empedoklo
**Empedoklo** (oko 490-430. p. n. e.) je bio grčki, predsokratovski, filozof i živio je na Siciliji u grčkoj koloniji Akragantu (Agrigento). Pripadao je posrednicima, (sa Anaksagorom) odnosno njegovo učenje je bilo između Heraklitovog i elejskog.

On je prvi uveo teoriju elemenata u filozofiju. Tvrdio je da je svijet građen od četiri elementa (koje je zvao *korijeni*): vode, zemlje, vazduha i vatre. Pored ovih, pretpostavio je i postojanje *Ljubavi* (philia) da bi objasnio privlačenje različitih materija, i nećega zvanog *Sukob* (neikos) da bi objasnio njihovo razdvajanje. Ovu teoriju je prihvatio i razvio Aristotel i ona je ostala na snazi do renesanse.

Iako je imao mnogo sličnosti sa Heraklitovom ontologijom, Empedokle se smatra mnogo tolerantnijim i blažim u svojim gledištima. Radi toga ga je Platon spomenuo u svom poznatom dijalogu "Sofist" kao "nježnu muzu": "A onda imamo i jonce, i u novije vrijeme Sicilijanske muze, koje su došle do zaključka da je sigurnije ujediniti dva principa, i kazati da je *biće* jedno i mnogo, i da se ovi drže zajedno pomoću mržnje i prijateljstva, uvijek rastavljeni, uvijek sastavljeni..." (Platom, *Sofist*)

Također, Empedoklo je bio i mistik i pjesnik, a neki ga smatraju i izumiteljem retorike. Gorgija je bio njegov učenik, i vjerovatno je pod uticajem Empedokla Gorgija razvio misao da je retorika magija.

Kao osoba bio je arogantan, oblačio se u ljubičasto i tvrdio je da ga je vrlina znanja ,kojeg je posjedovao, preobrazila u božanstveno biće i da može vršiti čuda. Ipak, njegove radnje pokazuju da nije bio za neravnopravnost, borio se za očuvanje grčke demokratije i dopustio je da njegova učenja mogu i druge preobraziti u *božanstvene*. Čak je išao tako daleko da je govorio da su sva živa bića na istom duhovnom nivou, i da ga je inspirisala pitagorejska duhovnost. U isto vrijeme, on nije samo tvrdio da je bio bog, nego priča govori da se, da bi dokazao svoju besmrtnost, bacio u aktivni vulkan (Etna na Siciliji), gdje je i umro. (Iako, neki dokazi govore da je umro u Grčkoj).

Empedokle se smatra posljednjim grčkim filozofom koji je pisao u stihu a preostali fragmenti njegovog učenja su iz njegovih pjesama, *Pročišćenje* i *O prirodi*.

Empedokle se pojavljuje i u djelu Fridriha Holderlina *Tod des Empedokles* (Empedoklova smrt), čije su dvije verzije napisane između 1798. i 1800. godine. treća verzija je prikazana javno 1826. godine.

## Također pogledajte 
* Filozofija
* Antička filozofija

## Reference 
## Vanjski linkovi 
* Empedoklo u filozofskom riječniku
* Empedoklo fragmenti i komentari
* Empedoklo- Internetska enciklopedija filozofije

Kategorija:Predsokratovski filozofi
Posrednici

To je bilo učenje između Heraklitovog i Elejskog učenja. Predstavnici su bili:

* Empedoklo
* Anaksagora

## Učenje 
Heraklit je u svom učenju izričito govorio da je u kretanju bit svijeta i da ništa ne može postojati bez kretanja (*Panta rei- Sve teče, sve se kreće*), dok su Elejci tvrdili baš suprotno- kretanje ne postoji. Posrednici su imali učenje između ova dva. Empedoklo je govorio da su elementi sami po sebi inertni (nepokretni) ali da se mogu pokrenuti pomoću vanjskih sila (ljubav, mržnja i slično). Slično, Anaksagora kaže su *homeomerije* nepokretne ali da ih može pokrenuti svjetski um (Nus).

## Također pogledajte 
*Filozofija
* Elejska škola
* Heraklit

## Reference 
## Vanjski linkovi 
Kategorija:Filozofija
Kategorija:Grčka
Protagora

**Protagora** (grčki Πρωταγόρας 481-420. p. n. e.) rođen je oko 481. p. n. e. u Abderi u antičkoj Grčkoj. On je bio predsokratovski filozof a Platon ga je ubrojao među sofiste, u svom dijalogu istog imena u kojem ga naziva osnivačem profesionalnog sofizma ili učitalja "vrlina". Umro je oko 420. p. n. e. Protagora je bio poznat po učenju retorike i debate koji su bili neophodni u grčkom društvenom životu. Radi tih interesa, bio je fasciniran ortoepijom, ili tačnim korištenjem riječi. Razvio je logiku argumenata *Za i Protiv* i govorio je da za svaku tezu postoji i protuteza jer nema apsolutne istine. Poznat je po izreci: "Čovjek je mjerilo svih stvari; onih koje jesu da jesu, a onih koje nisu da nisu". Iako je bila poznata, ova izreka je prenošena bez nekog značenja. Opće mišljenje jeste da promoviše relativizam. Njegovo učenje je potaklo filozofe kao što je Platon da traže objektivno gledište moralnog ponašanja, a pojam subjektivnosti je bitan u modernoj filozofiji. Protagora je bio i poznati pobornik agnosticizma. U knjizi "O bogovima", napisao je, "Što se tiče bogova, ja nemam način da saznam da li oni postoje ili ne ili kakvi su, radi nepoznatosti subjekta, i kratkoće ljudskog života."

Protagora je naziv jednog Platonovog dijaloga.

Protagorin krater na Mjesecu je dobio ime po filozofu.

Imao je antropološko gledište.

## Također pogledajte 
* Filozofija
* Antička filozofija

Kategorija:Predsokratovski filozofi
Ortoepija

**Ortoepija** je skup pravila koja određuju pravilan izgovor riječi i rečeničnih cjelina u nekom jeziku. Ovaj termin je nastao od grčkih riječi **orth**: *tačno* + **epos**: *riječ, govor*.

U antičkoj grčkoj, ortoepija je generalno značila "tačna dikcija". Ortoepiju su proučavali grčki sofisti iz petog vijeka prije nove ere, posebno Protagora, ali je njegovo učenje imalo i koncepte koji nisu bili logični. Protagora je kritikovao Homera zato što je riječ "bjes" feminizirao (Aristotel, *Sofističko poricanje* 14) i zato što se molio muzi sa imperativom.

## Reference 
## Vanjski linkovi 
* http://slawistyka.uw.edu.pl/wp-content/uploads/sites/283/2023/09/Orthoepy-of-West-Slavonic-Languages.pdf

Kategorija:Sociolingvistika
Kategorija:Fonetika
Gorgija

**Gorgija** (grčki: **Γοργἰας**, oko 483 - 375. p. n. e.), bio je grčki sofista i retoričar, a živio je u Leontini na Siciliji.

427. godine p. n. e. bio je poslan kao ambasador u Atenu da traži zaštitu od agresije na njegovo rodno mjesto. Kasnije će se smjestiti u Ateni, a preživljavat će učeći retoriku. Umro je u Larisi u Tesaliji.

On je najviše poznat po tome što je prenio retoriku u Grčku, i doprinio difuziji atičkog dijalekta kao jezik literarne proze. Bio je autor izgubljenog djela *O prirodi* ili *Nepostojeći*, čiji se sadržaj može zaključiti iz pisanja Sekstusa Empirikusa i nekih eseja. U ovom djelu on tvrdi:

#Ništa ne postoji
#Ako i postoji ne može se spoznati
#Ako se i može spoznati ne može se iskazati

Vjerodostojnost dva retorička djela, *Pohvala Helene* i *Palamedesova Odbrana*, koja su njemu pripisana, je nesigurna.

Gorgiji se često pripisuje otkriće filozofskih doktrina solifizma i nihilizma.

## Također pogledajte 
*Filozofija
*Antička filozofija

Kategorija:Predsokratovski filozofi
Leukip

mini|desno|200px|Leukip
**Leukip** (5. vijek p. n. e.) bio je začetnik atomizma, filozofskog mišljenja da je sve sastavljeno od raznih neuništivih, nedjeljivih (*atomos*-nedjeljiv) elemenata zvanih atomi.

Nisu sačuvana nikakva pisana djela koja bi se mogla pripisati Leukipu, jer su njegova pisanja sadržana u djelima njegovog poznatog učenika Demokrita. U principu, ne moguće je pronaći mišljenja o kojima se Leukip i Demokrit nisu slagali.

Leukip je rođen u Miletu (ili neki kažu u Eleji, jer se njegova filozofija može dovesti u vezu sa elejskom filozofijom), bio je savremenik Zenona, Empedokla, Anaksagore koji su pripadali jonskoj školi filozofije. Njegova slava je tako zasjenjena Demokritovom, koji je sistematizovao svoje poglede o atomima, da je Epikurej sumnjao u njegovo postojanje, prema Diogenu Laertiju. Ali, Aristotel i neki drugi filozofi su mu pripisali otkriće atomizma.

## Također pogledajte 
* Atomizam
* Demokrit
* Epikur

## Vanjski linkovi 
* 

Kategorija:Predsokratovski filozofi
Analiza

[mini|[Adriaen van Ostade, "Analysis" (1666)]]
**Analiza** *(grč. analýo - razrješujem, param, raščlanjujem)* predstavlja metodu naučnog istraživanja putem rastavljanja nekog predmeta ili složenog problema na njegove najjednostavnije sastavne dijelove. Analiza je jedna od osnovnih metoda saznanja. Pojam je važan prvo u Aristotelovskoj logici, a potom i u filozofiji Immanuela Kanta. Analitika je za Aristotela sinonim za formalnu logiku a kod Kanta za gnozeologiju.

Analiza je metoda naučnog istraživanja rastavljanjem nekog predmeta, pojave ili procesa na njegove sastavne dijelove.
Analiza poslovanja je proces u kojem se podaci o poslovanju pretvaraju u informacije relevantne za upravljanje.
Analizom se služimo kako bismo stekli jasniju sliku o predmetu analize, a provodimo je kako bismo osmislili aktivnosti kojima ćemo ostvariti zacrtani marketinški cilj.

Najpoznatija jednostavna analitička tehnika koja objedinjuje oba aspekta udaljenosti objekta analize od organizacije jest analiza snaga, slabosti, prilika i prijetnji, poznatija pod skraćenicom SWOT analiza.

SWOT analiza je jedan od instrumenata kojima se menadžer može poslužiti u kreiranju strategije. Ovo je kvalitativna analitička metoda koja kroz 4 čimbenika nastoji prikazati snage, slabosti, prilike i prijetnje određene pojave ili situacije. Međutim, treba uzeti u obzir da se radi o subjektivnoj metodi.

## Također pogledajte 
* Filozofija
* Metodologija

## Reference 

Kategorija:Apstrakcija
Kategorija:Empirizam
Kategorija:Epistemološke teorije
Kategorija:Filozofija logike
Kategorija:Inteligencija
Kategorija:Istraživačke metode
Kategorija:Matematičko modeliranje
Kategorija:Metafizika uma
Kategorija:Metodologija
Kategorija:Naučna metoda
Kategorija:Ontologija
Kategorija:Racionalizam
Kategorija:Teorija uma
Kategorija:Vještine kritičkog mišljenja
Definicija

**Definicija** je jedna od osnovnih metoda saznanja. To je sud kojim se nedvosmisleno određuje sadržaj nekog pojma.

* Pojam koji definišemo se naziva *definiendum*
* Pojam kojim se definiše se naziva *definiens*

Aristotel je proglasio Sokrata začetnikom metode definicije pošto je on prvi put definisao jedan pojam-istina ("Istina je ono što se kao zajedničko nalazi u mnoštvu pojedinačnih mišljenja")

Definiranje je misaoni postupak kojim se jedan pojam sadržajno određuje na način da ga se prvo supsumira pod nadređeni pojam većeg opsega i sadržajno razlikuje od koordiniranog pojma istog opsega npr. banalna definicija mercedesa : Mercedes je automobil (pojam većeg opsega jer postoje automobili koji nisu mercedes, dok svaki mercedes je automobil) vrlo kvalitetne izrade, luksuzan, skup te proizvoden u Njemačkoj(po čemu se razlikuje od ostalih automobila koji nisu navedene kvalitete npr. Wartburg ili nisu njemački recimo peugeot).

## Također pogledajte 
* Metodologija
* Filozofija

Kategorija:Definicija
Kategorija:Filozofska logika
Kategorija:Filozofija jezika
Kategorija:Semantika
Kategorija:Matematička terminologija
Kategorija:Koncepti u logici
Kategorija:Leksikografija
Dedukcija

**Dedukcija** ili **Deduktivna logika** je logička metoda. Predstavlja oblik posrednog zaključka kod kojeg se zaključni sud izvodi od općeg ka posebnom ili pojedinačnom. Kada deduktivni zaključak ima tačno dvije premise (polazni sud) i konkluziju on se naziva *silogizam*. U zavisnosti od toga od kakvih je sudova građen može biti: kategorički, hipotetički i disjunktivni. Najčešći oblik silogizma je "kategorički silogizam", on je građen od tri kategorička suda, na primjer:

Svi **ljudi**(M) su **živa bića**(P)

Bosanci su **ljudi**(M)

________________________

**Bosanci**(S) su **živa bića**(P)

Ovaj zaključak se sastoji tačno iz tri suda i tri različita pojma. Pojmovi se razlikuju po obimu. Pojam koji ima najširi obim se naziva *terminus maior*-P, pojam sa najužim obimom naziva se *terminus minor*-S, pojam sa srednjim obimom *terminus medius*-M.

Kategorički silogizam ima četiri osnovne figure koje zavise od položaja srednjeg termina:

# MP i SM = SP I figura: daare, lat.
# PM i SM = SP
# MP i MS = SP
# PM i MS = SP

## Također pogledajte 
* Filozofija
* Logika
* Metodologija
* Indukcija


Kategorija:Logika
Analogija

**Analogija** je logička metoda. To je takav oblik posrednog zaključka kod kojeg se polazi od posebnog ili pojedinačnog i zaključuje na posebnom ili pojedinačnom po sličnosti. Ako su dva predmeta slična po nekim osobinama, možemo zaključiti da su slična i u drugim osobinama. Ovdje nema garancije za istinit zaključni sud, ali je veća vjerovatnoća ako se upoređuju bitne osobine ili svojstva. Primjer analogijskog zaključka gdje nismo sigurni u zaključni sud:

*Zemlja i Mars su u sunčevom sistemu. Obje su planete. Na Zemlji ima života i na Marsu ima života.*

Analogija je poređenje ili korespondencija između dvije stvari (ili dvije grupe stvari) zbog trećeg elementa za koji se smatra da ih dijeli.

Logički, to je zaključak ili argument od jedne konkretnosti do druge konkretnosti, za razliku od dedukcije, indukcije i abdukcije. Također se koristi tamo gdje je barem jedna od premisa, ili zaključak, opće, a ne posebne prirode. Ima opći oblik A je prema B kao C prema D.

## Također pogledajte 
*Filozofija
*Metodologija

## Reference 
## Vanjski linkovi 
* *Stanfordska enciklopedija filozofije* "Analogija i analogijsko zaključivanje", autor Paul Bartha.
* *Stanfordska enciklopedija filozofije* "Srednjovjekovne teorije analogije", autorica E. Jennifer Ashworth.
* *Stanfordska enciklopedija filozofije* "Presedan i analogija u pravnom zaključivanju", autor Grant Lamond.
* *Rječnik historije ideja* Analogija u ranoj grčkoj misli.
* *Rječnik historije ideja* Analogija u patrističkoj i srednjovjekovnoj misli.
* *Računski pristupi izračunavanju vremenske analogije*.

Kategorija:Naučna metoda
Kategorija:Filozofija
Indukcija

**Indukcija** (lat. *inducere* – "uvoditi") jedan je od osnovnih pojmova naučne spoznaje, tj. zaključivanje od pojedinačnih slučajeva na opći izvod, od pojedinačnih fakata na opće. U naučnom istraživanju indukcija se nužno spaja s dedukcijom.

Indukcija je logička metoda. To je vrsta posrednog zaključka kod kojeg polazimo od pojedinačnog ka općem. To znači da ono što vrijedi za svaki pojedinačni slučaj jedne vrste vrijedi za cijelu vrstu. Induktivni zaključak dijeli se na potpun i nepotpun. Ako se u premisama (polazni sud) nabroji svaki pojedini slučaj neke vrste, pa se zaključi o cijeloj vrsti, onda je to potpuna indukcija. Ako se na osnovu nekoliko primjera neke vrste zaključi o cijeloj vrsti, onda je to nepotpuna indukcija. Ako su sve premise, onda je u potpunoj indukciji garantovano istinit i zaključni sud. To ne možemo tvrditi za nepotpunu indukciju. Njemački logičar Hempel, inspirisan indukcijom, predložio je paradoks koji je dobio naziv paradoks gavrana.

## Također pogledajte 
* Filozofija
* Logika
* Metodologija
* Dedukcija
* Paradoks gavrana

## Reference 
Kategorija:Induktivno razmišljanje
Kategorija:Argumenti
Kategorija:Epistemologija nauke
Kategorija:Filozofija statistike
Kategorija:Historija ideja
Kategorija:Koncepti u epistemologiji
Kategorija:Koncepti u filozofiji nauke
Kategorija:Koncepti u logici
Kategorija:Koncepti u metafizici
Kategorija:Logika
Kategorija:Vještine kritičkog mišljenja
Kategorija:Vještine rješavanja problema
Jacques Cartier

**Jacques Cartier** (Saint-Malo, Francuska, 31. decembra 1491 – 1. septembra 1557) bio je francuski istraživač i jedan od glavnih pronalazača Kanade, ili tačnije, unutrašnjeg područja prostora koje bi jednog dana postala ta država.

Kralj Francuske, Franjo I. ga je izabrao da nađe "''certaines îles et pays où l'on dit qu'il se doit trouver grande quantité d'or et autres riches choses''" ("neka ostrva i zemlje gdje se kaže da postoji mnogo zlata i drugih bogatstva"). 1534. godine počinje putovanje da nađe zapadni put do Azije. Istraživao je djelove današnjeg Newfoundlanda (počevši 10. maja te godine) i Kanadsko primorje. Kad je saznao o rijeci prema zapadu (rijeka svetog Lawrenca) mislio je da bi to mogao biti sjeverozapadni prijelaz. Iskrcao se prvi put na današnjem Gaspe, Quebec gdje je postavio krst i objavio da to područje pripada Francuskoj. Onda je nastavio (brodom) do Quebec Citya, tada poznat kao Stadacona. Tokom putovanja oteo je dva sina poglavara Donnacona, Domagaya i Taignoagnya, i vratio ih je sa sobom u Evropu.

Cartier je počeo drugo putovanje 19. maja sljedeće godine sa 3 broda, 110 ljudi, i otetim dječacima (koji bi bili vraćeni poglavaru). Putovao je uzvodno do Huronskog sela Stadacona i Iroquoiskog sela Hochelaga (Montreal) i stigao je 2. oktobra 1535. godine. Čuo je o zemlji, Saguenay, koja je trebala da bude puna zlata i drugih bogatstva.

23. maja, 1541. godine otišao je iz St-Maloa na svoje treće putovanje. Ovaj put je tražio Saguenay, ali nije uspio prijeći Hochelagu. Nakon zime koju je proveo u Kanadi vratća se u Francusku 1542. godine. Mnogi mornari su umrli od skorbuta kad se brod zaglavio u ledu bez posedne hrane. Cartier je morao pitati Indijance za njihove običajne lijekove, koje su mu dali. Ostatak svog života provodi u Saint-Malou i na kući u blizini grada.

Kategorija:Rođeni 1491.
Kategorija:Umrli 1557.
Kategorija:Biografije, Saint-Malo
Kategorija:Francuski istraživači
Kategorija:Historija Kanade
Švedske pokrajine

Kraljevina Švedska se dijeli na 25 historijskih pokrajina (švedski *landskap*), koja se zasnivaju na starijim političkim podjelama čak iz Srednjeg vijeka te geografskim i kulturnim osobenostima sa kojima se stanovnici identifikuju. Šveđani se većinom identifikuju po pokrajinama nego po okruzima (švedski *län*, današnjim sistemom administrativne podjele Švedske).
Pokrajine uglavnom imaju svoj posebni dijalekt, narodnu nošnju i tradicije po kojima su prepoznatljivi.

## Također pogledajte 
* Kotari u Švedskoj

## Reference 
*
Oscar za najbolju glavnu žensku ulogu

**Oscar za najbolju glavnu glumicu** () je nagrada koju svake godine dodjeljuje Akademija filmske umjetnosti i nauke (AMPAS). Od prve dodjele Oscara dodjeljuje se glumici koja je ostvarila izvanrednu ulogu u glavnoj ulozi u filmu objavljenom te godine. Nagradu tradicionalno dodeljuje prošlogodišnji pobjednik za najboljeg glumca. Nagrada za najbolju glumicu dodijeljena je ukupno 95 puta, za 79 glumica. Prva pobjednica bila je Janet Gaynor za uloge u filmovima *Sedmo nebo*, *Ulični anđeo* i *Zora*. Najnovija pobjednica je Emma Stone za *Poor Things*. Rekord za većinu pobjeda je četiri, a drži ga Katharine Hepburn. Frances McDormand je osvojila tri puta, a dvanaest drugih glumica dva puta je osvojila nagradu. Meryl Streep je dobila najviše nominacija u kategoriji - sedamnaest - i dva puta je pobijedila. Na 41. dodjeli Oscara, Barbra Streisand i Katharine Hepburn dobile su isti broj glasova i tako su bile izjednačene za najbolju glumicu, što je jedini put da se to dogodilo.

## Proces nominacija 
Kandidati se trenutno određuju jednim prenosivim glasom unutar ogranka glumaca AMPAS-a; pobjednici se biraju većinom glasova svih članova Akademije sa pravom glasa.

U prve tri godine dodjele, glumci i glumice su nominirani kao najbolji pojedinci u svojim kategorijama. Tada je sav njihov rad tokom kvalifikacionog perioda (čak tri filma, u nekim slučajevima) bio naveden nakon nagrade. Uprkos tome, na 3. dodjeli Oskara, održanoj 1930, samo jedan film je citiran u nagradi svakog pobjednika, bez obzira na to koliko filmova su imali pravo na razmatranje tokom tog perioda. Trenutni sistem, u kojem se glumica nominuje za određenu ulogu u jednom filmu, uveden je za 4. dodjelu Oskara. Za prvih pet ceremonija, period razmatranja filmova je trajao dvanaest mjeseci, od 1. augusta do 31. jula. Za 6. ceremoniju održanu 1934, period razmatranja filmova trajao je od 1. augusta 1932. do 31. decembra 1933.[6] Od 7. ceremonije održane 1935, period razmatranja filmova postao je puna prethodna kalendarska godina od 1. januara do 31. decembra.

### 1920-e 
### 1930-e 
### 1940-e 
### 1950-e 
### 1960-e 
### 1970-e 
### 1980-e 
### 1990-e 
### 2000-te 
### 2010-e 
### 2020-e 
## Višestruke nagrade i nominacije 
Sljedeće osobe dobile su dvije ili više nagrada za najbolju glumicu:

Sljedeće osobe dobile su četiri ili više nominacija za najbolju glumicu:

## Rekordi po starosti 
## Također pogledajte 
* Zlatni globus za najbolju glumicu - drama
* Zlatni globus za najbolju glumicu - komedija ili mjuzikl

## Reference 
## Vanjski linkovi 
* Oscars.org (Zvanični sajt)
* Baza podataka Akademije(zvanični sajt)
* Oscar.com (promotivni sajt zvanične ceremonije)

## Dodatna literatura 
*
*
*
*

*
Kategorija:AWBkor
Nova BH

**Nova BH** je bosanskohercegovački televizijski kanal koja se emitira od 31. maja 2003, prvobitno pod imenom **Pink BH**. Od 9. oktobra 2018. kanal se emitira pod trenutnim imenom. Vlasnik kanala je United Media, dio kompanije United Group. Sjedište je u Sarajevu.

## Historija 
Televizija je osnovana 30. maja 2003. pod imenom Pink BH. Regulatorna agencija za komunikacije (RAK) dodijelila joj je licencu za emitiranje programa na period od deset godina. Za vrlo kratko vrijeme, Pink BH uspjela je osvojiti gledaoce širom Bosne i Hercegovine kratkim formama emisija koje su postale zaštitni znak ove televizijske kuće (*Sarajevo On Line*, *Made In Banjaluka*, *City* itd.). Tu su i veliki televizijski projekti kao što je regionalni jutarnji program *Balkan Net* kojeg je Pink BH realizirala iz svoja dva studija (u Sarajevu i Banjoj Luci) u saradnji s ostalim članicama Pink Media Groupa (matična Pink TV iz Srbije i Pink M iz Crne Gore).
Poznata mlada imena TV-novinarstva Bosne i Hercegovine učestvovala su i danas učestvuju u radu Pink BH, a među najpoznatijim izdvajaju se Aleksandar Hršum, Almir Čehajić Batko, Dragan Marinković, Rabija Gatarić, Tanja Đurović, Naida Imamović, Aida Alilović, Sabahudin Topalbećirević i drugi.

Dana 24. aprila 2018. Željko Mitrović, vlasnik Pink Media Group, potvrdio je medijima da vodi pregovore o prodaji nacionalnih televizija Pink BH u Bosni i Hercegovini i Pink M u Crnoj Gori. Dana 9. oktobra 2018, televizija je promijenila ime u Nova BH, čime je postala dio regionalne mreže Nova.

Od 16. januara 2020. BH Telecom, m:tel (uključujući podružnice) i HT Eronet, prekinuli su emitiranje Nove BH zbog nesuglasica s grupom United Media u vezi s cijenom reemitiranja kanala. Međutim, HT Eronet je 1. februara 2021. ponovo uvrstio Novu BH u svoju IPTV ponudu. Trenutno, Nova BH se emituje na kabl operaterima Telemach, Total TV, HT Eronet, te putem drugih manjih kablovskih operatera i preko zemaljskog signala.

## Također pogledajte 
* Nova S
* Nova TV
* Nova M

## Reference 
## Vanjski linkovi 
* Zvanični sajt

Kategorija:TV-stanice osnovane 2003.
Kategorija:Bosanskohercegovačke TV-stanice
Kategorija:Mediji u Sarajevu
Mustafa Bošnjak Muhlisi

**Hadži Mustafa Bošnjak Muhlisi** rođen je u Gornjem Vakufu krajem 17. vijeka, a umro 1750. godine. Visoko obrazovanje stekao je u Carigradu, bio je inspektor, diplomata i kadija, pjesnik i putopisac. Najpoznatiji mu je putopis o putu na hadž kojeg je obavio 1748. godine. Prema oskudnim podacima, radio je u Sarajevu, Foči, Mostaru, Duvnu, Užicu i Banja Luci. Bio je sarajevski kadija od maja 1737. do februara 1739

## Reference 
## Vanjski linkovi 
* http://postjugo.filg.uj.edu.pl/baza/texts_display.php?id=91 
* https://minber.ba/?p=37814 Bošnjaci i hadž

Kategorija:Biografije, Gornji Vakuf-Uskoplje
Kategorija:Bošnjački književnici
Sulejman Bajraktarević

**Sulejman Bajraktarević** je rođen u Gornjem Vakufu, 3. novembra 1896. godine. Srednju školu završio je u Istanbulu. Radio je kao kustos orijentalne zbirke JAZU. Govorio je francuski, engleski, njemački, ruski, arapski, turski u perzijski jezik. Mnogo je putovao i istakao se kao putopisac, pjesnik i prepisivač Kur'ana. Umro je 20. mart 1977. godine u Zagrebu.

## Reference 
## Vanjski linkovi 
* https://www.info.hazu.hr/upload/file/Mediji_o_HAZU_2014/Orijentala%20zbirka_Vecernji%20list.pdf
* https://info.hazu.hr/upload/file/2018/Zbornik-OPZ-Kazalo-autora-do-36.doc

Kategorija:Članovi HAZU
Kategorija:Zagreb
Kategorija:Biografije, Gornji Vakuf-Uskoplje
Kategorija:Rođeni 1896.
Kategorija:Umrli 1977.
O upravljanju carstvom

**De administrando imperio**, djelo bizantijskog cara Konstantina Porfirogeneta u 10 vijeku. Djelo je posvetio svom sinu, da bi mu pomogao pri vladanju državom. Za Bosnu djelo je značajno jer je to prvi izvor u kojem se spominje Bosna i Bosanska država.

**DAI** predstavlja u historiografskoj literaturi skraćenicu za rukopis De administrando imperio bizantskog cara i pisca Konstantina VII Porfirogeneta. Razlog za ovakvu oznaku je uobičajen, kao i kod nastanka svih skraćenica, da se ne bi opterećivao tekst ponavljanjem dužeg naslova.

Sačuvani rukopis DAI nije imao svoj naslov i naziv, a kao De administrando imperio (skraćeno DAI) su ga nazvali naučnici koji su se njime koristili (Meursius 1611.). Na jugoistoku Evrope DAI je poznat u prevodu u dvije verzije: *O upravljanju carstvom*, koji prati dati naslov i *Spis o narodima* koji pokušava da prati suštinu rukopisa. Obzirom na didaktički karakter spisa u literaturi se svojstvo rukopisa daje formulacijom *Traktat o narodima*. I inače knjige i rukopisi u srednjem vijeku u brojnim slučajevima i kada imaju naslove oni su zapravo čitava prva rečenica. Zato ih struka kasnije, radi lakšeg korištenja skraćeno imenuje. Takvi su i Opis Dubrovnika Filipa de Diversisa čiji pravi naslov ima desetak redova a kreće Počinje opis ...; Ljetopis Popa Dukljanina koji nema sve elemente ljetopisa pa ga zovu i Barski rodoslov; Hronika Tome arhiđakona poznata i kao Splitska hronika, Historija splitske crkve (Historia Salonitana, za razliku od Historia salonitana maior, a koje opet struka skraćeno navodi kao HS i HSM) i drugi slični primjeri.

## Reference 
Kategorija:Izvori za historiju srednjovjekovne Bosne
Kategorija:Bizantijska literatura
Kategorija:Politika
ZB-30

**ZB-30** je Čehoslovački mitraljez kalibra 7.9&nbsp;mm, nastao na osnovu ranijeg ZB vz.26.
## Opis 
Zbrojevka je jedan od najboljih, najpouzdanijih puškomitraljeza koji je ikad napravljen. Sigurno spada i u najizdržljivija oružja, jer su Britanci i nekoliko drugih zemalja uzeli isti bazični dizajn za NATO naoružanje, 7.62x51mm (.308 Win). ZB-30 i njegov brat ZB-26 imaju tako superioran dizajn da su Britanci veoma brzo zaključili da je ovaj puškomitraljez daleko superiorniji od svih dotada napravljenih u Enleskoj i dogovorili su se sa predstavnicima u Čehoslovačkoj da par zbrojovki odnesu kući sa sobom, u Englesku. To je rezultiralo poznatim britanskim modelom BREN, koji je i danas u upotrebi.

Oružje ima drveni kundak, držač, i integralni dvonožac. Šaržer se stavlja odozgo, a ima 20 metaka. Prazne čahure uzbacuju se prema dole, kroz oružje. Originalni dizajn je model ZB-26 LMG, prvo poznat kao Praga Md 24. Uz neke modifikacije i poboljšanja nastali su modeli ZB-27 i ZB-30. Oružje ZB-30 pravljeno je u Čehoslovačkoj (BRNO), ali i u drugim zemljama (Rumunija, Iran, Kina, Španija i Jugoslavija-model ZB-30J). Tokom II svjetskog rata, Nijemci su koristili zarobljene zbrojovke, posebno na istočnom frontu, pod šifrom MG 30(t). Posebno su bili omiljeni među SS jedinicama i policijom.

## Dejstvo 
Zbrojovka djeluje na principu pozajmice gasova, ima vazdučno hlađenje, i predstavlja idealno oružje za moderno ratovanje. Može posjedovati tronožac za koncetrisanu paljbu ili dvonožac za mobilnu upotrebu. Možemo izabrati vrstu paljbe, polu-automatska i automatska. Na lijevoj strani obarača je selektor vrste paljbe. Automatska paljba vrši se kada je selektor u prednjem položaju. Kod vertikalnog položaja selektora paljba nije moguća. Dobro istreniran strijelac može ispaliti 6 šaržera u jednoj minuti, to jest 120 metaka. Glavni nedostaci ovog oružja su mali broj metaka u šaržeru, veća cijena, i zbog većih tolerancija nešto ga je teže proizvoditi nego druga oružja u njegovoj klasi.

## Reference
Kategorija:Mitraljezi
Kategorija:Oružje u Drugom svjetskom ratu
Perihel

**Perihel** je najmanja udaljenost planete od Sunca.

**Perihel** (grč. *helios* = sunce) je položaj neke planete na svojoj eliptičnoj putanji kada je najbliži Suncu. Zemlja prolazi kroz perihel svake godine početkom Januara i tada je udaljena od Sunca 147,1 miliona kilometara (srednja je vrijednost udaljenosti Zemlje od Sunca 149,6 miliona kilometara)

Zanimljivo je to da je Zemlja najbliža Suncu kad je temperatura na sjevernoj polulopti najniža u godini dana. To je očiti dokaz da godišnja doba ne diktira blizina Sunca, već nagnutost Zemljine osi prema Suncu.

Približna vrijednost udaljenosti Zemlje od Sunca (150 mil. kilometara) uzeta je kao vrijednost za 1 astronomsku jedinicu (1 aj, engl: 1 au - astronomical unit).

Vrijeme potrebno svjetlosti sa Sunca da stigne do Zemlje:
* Perihel - 8 minuta i 17 sekundi
* Srednja udaljenost - 8 minuta i 20 sekundi
* Afel - 8 minuta i 27 sekundi

## Također pogledajte 
*afel
*perigej
*periapsis

## Reference 
## Vanjski linkovi 
Kategorija:Orbite
Afel

**Afel** je najveća udaljenost planete od Sunca. To je položaj neke planete kada je najudaljenija Suncu. Do njega dolazi zbog eliptičnog oblika ekliptike. Zemlja prolazi kroz afel svake godine početkom jula i tada je udaljena od Sunca 152,1 miliona kilometara.

Dani i vrijeme (prema koordiniranom svjetskom vremenu) afela i perihela Zemlje do 2020. godine.

## Također pogledajte 
*perihel
*apogej
*apoapsis.
## Reference 
Kategorija:Orbite
Roald Amundsen

**Roald Engelbregt Gravning Amundsen** (16. juli 1872 - 18. juni 1928) je bio norveški istraživač sjevernih i južnih polarnih oblasti. Od 1910. do 1912. vodio je ekspediciju na Antarktik i bio je prva osoba koja je stigla do južnog pola. Amundsen potiče iz brodovlasničke i kapetanske porodice. Inspirisan sa Fridtjof Nansenovim prelaskom Grenland-a  1888. odlučio je svoj život posvetiti istraživanjima svijeta.

## Djetinjstvo 
Nakon škole Amundsen upisuje studij medicine, koji prekida zbog smrti oca. Okreće se ka moreplovstvu. Od 1879-1899 je bio kormilar na brodu Belgijca Adriena de Gerlachea. Time se počeo zanimati za Južni pol.
## Rad kao istraživač 
Kao član posade broda *Gjöa*, koji je plovio do Sjevernog pola, preplovio je kao prvi sjevernozapadni prolaz između Atlantskog i Tihog okeana. Nakon što su više godina prezimili 1906 ulaze u Beringov prolaz.

### Ekspedicija za Južni pol 
U 1911 kreće ekspedicija za Južni pol koja biva zaustavljena na Rossovoj ledenoj ploči. Nakon 12-mjesečnog putovanja sa sankama, 14 decembra 1911 Amundsen stiže kao prvi čovjek na Južni pol. Njegov suparnik Englez Robert Falcon Scott (Falkun Skot) stigao je nekoliko sedmica kasnije. Tokom povratka Amundsen otkriva planinski lanac *kralja Mauda*. Ovaj uspjeh je privukao mnoge zainteresovane koji su mu dali novac koje je trebao za ekspediciju do Sjevernog pola.

### Ekspedicija za Sjeverni pol 
Između 1918-1920. Amundsen je preplovio sjevernu obalu Sibira. Nije uspio stići do Sjevernog pola ali je sakupljeno dosta naučnih podataka. Po povratku u Norvešku Amundsen pokušava bezuspješno zračnim putem više puta stići do Sjevernog pola. Napokon 12. maja 1926. Amundsen prelijeće Sjeverni pol zajedno s Italijanom Umberto Nobileom i Amerikancem Lincolnom Ellsworthom. Po povratku saznaju da ih je u tom poduhvatu preduhitrio Amerikanac Richard E. Byrd. Nešto kasnije Umberto Nobile pada s dirižablom *Italia*. Organizuje se spašavanje u kojem učestvuje i Amundsen. Tokom spašavanja Amundsen nestaje 18. juna 1928. zajedno s dva francuska pilota. Njihova tijela nisu nikada pronađena.

## Također pogledajte 
* Frederick Cook

## Reference 
Kategorija:Norveški istraživači
Kategorija:Biografije, Hvidsten/Fredrikstad
Kategorija:Rođeni 1872.
Kategorija:Umrli 1928.
Centralni poremećaji disanja

Poremećaji **centralne regulacije disanja** mogu biti uzrokovani:

1. Predoziranjem lijekovima ili njihovom zloupotrebom

*Opioidi (npr. morfin)
*Benzodiazepini (npr. diazepam)
*Barbiturati (npr. fenobarbiton)
*Drugi hipnotici (npr. anestetici)

2. Teška cerebralna oštećenja

*cerebralna ishemija (moždani udar) i hipoksija

*globalna cerebralna ishemija (npr. kod općeg zastoja cirkulacije)

*regionalna cerebralna ishemija (npr. infarkt moždanog stabla zahvatanjem centra za disanje)

*intracerebralna krvarenja

*povrede moždanog tkiva

*Sindrom apneje (kratkotrajni opasni prekidi disanja) u toku spavanja uključujući iznenadnu smrt djeteta**

Zbog oštećenja centra za disanje u organizmu se razvija hiperkapnija i hipoksija. Simptomi koji prate ovakvo teško stanje su:

*pospanost, koma
*cijanoza
*bradipneja (jako usporeno disanje)

## Dijagnoza i liječenje 
**Dijagnoza** se postavlja anamnezom, odnosno heteroanamnezom (podaci koje daju druge osobe), inspekcijom, auskultacijom, mjerenjem arterijskog krvnog pritiska, mjerenjem pulsa, pulsoksimetrija, analiza gasova u krvi, analiza (skrining) urina na psihoaktivne materije i rendgen dijagnostika.

**Liječenje'* se sastoji u otklanjanju hipoksije: aplikacija kisika, koja u težim slučajevima nije dovoljna, te se iz tog razloga pristupa endotrahealnoj intubaciji i mašinskoj potpori disanja.

*Depresija centra za disanje uklanja se aplikacijom lijekova:''

*kod predoziranja opoidima primjenjuje se Naloxon 0,5-10 mcg/kg tjelesne težine (0,04 -1 mg) i.v. Pritom se vrši titracija lijeka sve do postizanja željenog efekta.

*kod predoziranja benzodiazepinima primjenjuje se flumazenil 3-30 mcg/kg tj. težine (0,2 - 2 mg) i.v. isto tako titracijom doze ovog lijeka (infuzija).

Potrebno je još naglasiti da se lijekovi koji stimulišu disanje, odnosno centar za disanje ne upotrebljavaju (kao npr. Doxapram ili Amiphenazol), jer je njihova efikasnost nesigurna, a opasnost njihove upotrebe velika.

## Reference 
## Vanjski linkovi 
Kategorija:Respiratorne bolesti
Epikur

mini|desno|220px|Epikur, rimska mramorna bista
**Epikur** (341-271. p. n. e.) (grčki *Ἐπίϰουρος, Epíkouros*), grčki filozof.

Prvu filozofsku naobrazbu dobio je na rodnom otoku Samu od platonista Pamfila te potom od demokritovca Nauzifana sa susjednog otoka Teja. Prve vlastite filozofske škole osnovao je u Mitileni na Lezbu i potom u Lampsaku. God. 307/306. pr. Kr. preselio se u Atenu, gdje je ostao do kraja života. U Ateni je osnovao prvu filozofsku školu *Vrt (Κῆπος)* u kojoj su se mogle obrazovati i žene. Škola se održala oko sedamsto godina.

Epikur je bio prilično plodan pisac, no sačuvan je samo malen dio njegovih spisa: tri pisma (*Herodotu,* u kojem donosi sažetak svojeg atomizma, *Pitoklu,* u kojem se bavi astronomskim pojavama, i *Menekeju,* u kojem govori o svojoj etici), zbirka *Glavni nauci (Κύρıαı δόξαı)* te tzv. *Vatikanske izreke*. Epikurovo glavno djelo *O prirodi (Περì φύσεως)* sačuvano je samo u oskudnim odlomcima. Najvažniji kasniji izvor za poznavanje Epikurove filozofije rimski je pjesnik Lukrecije i njegov spjev *O prirodi.*

Epikur prihvaća Demokritovo naučavanje o strukturi stvari: svijet se sastoji od atoma i praznine i sve se pojave trebaju objasniti na temelju djelovanja među atomima. No Epikurov se atomizam u nekim bitnim pogledima razlikuje od Demokritova. Dok je Demokrit, primjerice, smatrao da atomi nemaju težinu, Epikur je, vjerojatno pod utjecajem Aristotelove kritike Demokrita, tvrdio da atomi imaju težinu i da to objašnjava činjenicu što je prirodno kretanje atoma odozgo prema dolje. Osim toga, smatrao je da, pored toga prirodnoga kretanja, atomi pokazuju težnju posve neodređenoga, spontanog *otklona* od svojega puta prema dolje, pa je tako izbjegao potpuni determinizam.

Epikur razvija *hedonističku* etiku: smatra da se dobro može izjednačiti s ugodom. Pritom razlikuje »kinetičke« i »statičke« ugode: čovjek doživljava kinetičku ugodu kada je u procesu zadovoljavanja želje, a statičku nakon toga procesa. Statičke su ugode, po njegovu mišljenju, primarne.

Razvio je i izvornu spoznajnu teoriju (gdje zastupa svojevrstan oblik empirizma, istodobno odbacujući skepticizam) i teologiju (nije nijekao postojanje bogova – kako su ga mnogi optuživali – nego samo njihovu djelatnost u svijetu).

Utjecaj Epikurove filozofije u antici bio je dubok i dugotrajan, a najveće zasluge za oživljavanje epikurejstva u moderno doba pripadaju Pierreu Gassendiju (1592–1655).

Iz vulgarnoga shvaćanja Epikurova naučavanja o ugodi nastao je izraz *epikurejac,* sinonim za čovjeka odana tjelesnim užitcima.

## Reference 
Kategorija:Grčki filozofi
Francis Drake

**Sir Francis Drake** (Frensis Drejk) (rođen 1540, preminuo 28. januara 1596.) je bio engleski viceadmiral, navigator, političar i inžinjer. Bio je prvi Englez koji je oplovio zemaljsku kuglu i drugi po redu u komandi engleske mornarice koja je pobjedila Špansku Armadu 1588. godine.

Kategorija:Rođeni 1540.
Kategorija:Umrli 1596.
Helenističko-rimsko razdoblje

Osvajanja Aleksandra Velikog dovode do miješanja raznih kultura. Grčka kultura je imala najveći uticaj. Rimsko carstvo je primilo helenski koncept pod svoje okrilje i zaslužno je za širenje helenske kulture.

U to vrijeme snažno se razvijaju sve nauke. U filozofiji se najveći značaj daje etičkim pitanjima. Filozofija dobija praktičan značaj za pojedince: "Kako postići duševni mir?".

U ovom periodu nema novih filozofskih teorija, iako rimljani produbljuju stoičku filozofiju. Pravci ovog razdoblja su:
*Stoicizam
*Skepticizam

## Predstavnici 
#Epikur (341-270. p. n. e.)
**STOICIZAM*
#Hrizip
#Seneka
#Epiktet
#Marko Aurelije
**SKEPTICIZAM*
#Piron iz Elide
#Sekst Empirik

## Također pogledajte 
*Filozofija
*Epikurova škola
*Antička filozofija

## Reference 
## Vanjski linkovi 
Kategorija:Filozofija